b'\n_START_ARTICLE_\nMikronarod\n_START_PARAGRAPH_\nMikronarod je skupina ljudi, organizirana kot dr\xc5\xbeava, ki pa ni mednarodno priznana. Lahko obstaja na dolo\xc4\x8denem teritoriju, lahko je razpr\xc5\xa1en \xc4\x8dez ve\xc4\x8d kontinentov. Lahko se bori za uradno mednarodno priznanje ali pa se samo-razgla\xc5\xa1a za suverenega._NEWLINE_Lo\xc4\x8diti moramo med obstoje\xc4\x8dimi mednarodno priznanimi \xc5\xbeepnimi dr\xc5\xbeavami oziroma mikro dr\xc5\xbeavami (na primer. San Marino), ki so suverene na svojem teritoriju in med mikronarodi, ki jih mednarodna skupnost ne priznava. Prav tako mikronarod lo\xc4\x8dimo od drugih socialnih skupin (pleme, klan, sekta) in izmi\xc5\xa1ljenih dr\xc5\xbeav ali de\xc5\xbeel._NEWLINE_V svetu obstaja veliko mikronarodov predvsem od 19. stoletja dalje. V 20. stoletju so nekatere Mikronarode organizirali umetniki, kot svoje umetni\xc5\xa1ke projekte._NEWLINE_Mnogi mikronarodi imajo svoje zastave in grbe ter so izdali svoje kovance, po\xc5\xa1tne znamke, potne liste, medalje,.., kar je redko sprejeto izven njihove skupnosti._NEWLINE_Primeri: Atlantium, Dr\xc5\xbeavica Pti\xc4\x8djestra\xc5\xa1ilna, Global Country of Warld Peace, Elleonore, Kugelmugel, Pe\xc5\xa1\xc4\x8denica, Principality of Sealand..._NEWLINE_Leta 2004 je iz\xc5\xa1el vodi\xc4\x8d Micronations: The Lonely Planet Guide to Home-Made Nations._NEWLINE_Istega leta je bila razstava na temo identitete in simbolizma mikronarodov v The Reg Vardy Gallery at the University of Sunderland (UK)._NEWLINE_Leta 2007 je Peter Coffin organiziral obse\xc5\xbeno razstavo o mikronarodih v pari\xc5\xa1ki Palais de Tokyo z naslovom \xc3\x89TATS (faites-le vous-m\xc3\xaame)/States (Do it yourself).'